Դորուդ

Դորուդ (), քաղաք Իրանի արևմուտքում՝ Լոռեսթան նահանգում։ Դորուդ շահրեստանի վարչական կենտրոնը։ Բնակչության թվով նահանգի երրորդ քաղաքն է։

Պատմություն 

Իրանի իշխանությունները հաղորդում են, որ 2018 թվականի հունվարի 1-ին Դորուդ քաղաքում տեղի ունեցած ցույցերի ժամանակ սպանվել է երկու մարդ՝ նշելով նաև, որ «անվտանգության ուժերը ցուցարարների ուղղությամբ կրակ չեն բացել»։ Թե որ կողմն է կրակ բացել ցուցարարների դեմ, դեռևս հայտնի չէ։

Աշխարհագրություն և կլիմա 
Քաղաքը գտնվում է Լոռեսթանի արևելյան մասում՝ արևմտյան Զագրոսի լեռնային տեղանքում՝ Տիրե և Մարբերե գետերի միախառնման տեղում։ Ծովի մակարդակից ունի 1466 մետր բարձրություն։ Դորուդը գտնվում է նահանգի վարչական կենտրոնից՝ Խորամաբադից, մոտ 62 կմ դեպի արևելք և երկրի մայրաքաղաքից՝ Թեհրանից, 315 կմ դեպի հարավ-արևմուտք։

Քաղաքի կլիման բնութագրվում է չափավոր տաք ամառներով և ձմռանը օդի ջերմաստիճանի համեմատաբար ցածր ցուցանիշներով։ Միջին տարեկան ջերմաստիճանը +14°C է, իսկ միջին տարեկան տեղումների քանակը՝ 562 մմ։ 

Քաղաքը գտնվում է սեյսմիկ ակտիվության գոտում։ 2007 թվականի մարտի 7-ին Դորուդում տեղի է ունեցել 4,8 մագնիտուդ ուժգնությամբ երկրաշարժ։ Արդյունքում վիրավորվել է առնվազն 35 մարդ։

Բնակչություն 
Բնակչությունը՝ ։ Աճը կազմում է տարեկան մոտ 2,6%։ Ազգային կազմում գերակշռում են բախտիարներն ու լոռերը, իսկ դավանանքայինում՝ շիա մուսուլմանները։

Էկոնոմիկա 
Դորուդը կարևոր առևտրային և գյուղատնտեսական կենտրոն է։ Բացի այդ, քաղաքում տեղակայված են Իրանի 3 խոշորագույն ցեմենտի գործարանները, որոնք օրական արտադրում են 4,5 հազար տոննա ցեմենտ։

Տեսարժան վայրեր 
Քաղաքի շրջակայքում գտնվում են մի քանի ջրվեժներ։ Հայտնի են սեզոնային չորացող Չական ջրվեժը  (Chakan), որը գտնվում է քաղաքից հարավ, ինչպես նաև Շևի ջրվեժը (Shevy), որը գտնվում է հարակից համանուն գյուղի շրջանում։

Պատկերասրահ

Ծանոթագրություններ 

Իրանի քաղաքներ